Karen Aabye
Store norske leksikon,Språk og litteratur,Litteratur i verden,Europa,Danmarks litteratur,Danmarks litteratur på 1900-tallet
Karen Aabye var en dansk forfatter og journalist, som særlig er kjent for sine romaner med handlingsvillige og livskraftige kvinnelige hovedpersoner. Bøkene ble trykt i store opplag og er oversatt til flere språk.
Aabye debuterte med Det er langt til Paris (1939), etterfulgt av den populære trilogien Det skete ved Kisum Bakke (1942), Fruen til Kejsergaarden (1943) og Vi, der elsker Livet (1944), en familiekrønike fra midten av 1800-tallet. Martineserien (1950–1954), en serie på fem bøker om en rekke vestjyske bønner som emigrerer til Amerika på midten av 1800-tallet, og radioromanen Branden i «Magasin du Monde» fra1948 fikk et stort publikum. De fleste av Aabyes romaner har en lykkelig slutt.Som journalist jobbet hun på slutten av 1920-tallet i Paris for ukebladet Skandinaver i Paris, og deretter for Politiken i en årrekke, blant annet korrespondent i England og Frankrike, senere også B.T. og Berlingske Tidende. I tillegg til de skjønnlitterære utgivelsene har hun et omfattende essaystisk forfatterskap, med reisebeskrivelser som Dejligt at Amerika ikke ligger langt herfra (1949) og Irland, min tossede ø (1963), essayer som Fra mit skovhus (1968) og biografien Grevinden af Bagsværd (1958), om det turbulente livet til den danske grevinnen Angelica Ewans. Utgivelser i norsk oversettelse Det skete ved Kisum Bakke (1942; norsk oversettelse Det hendte ved Kisum bakke, 1945)  Fruen til Kejsergaarden (1943; norsk oversettelse Fruen til Keisergården, 1945)  Vi, der elsker Livet (1944; norsk oversettelse Vi som elsker livet, 1945)  Jupiter glemmer aldrig (1945; norsk oversettelse Jupiter glemmer aldri, 1946)  Vi skal snart hjem (1946; norsk oversettelse Vi skal snart hjem, 1946)  Kvinde, gå mod solen (1947; norsk oversettelse Kvinne – gå mot solen, 1947)  Branden i Magasin du Monde (1948; norsk oversettelse Brannen i Magasin du Monde, 1948)  Martine (1950; norsk oversettelse Martine, 1950)  Min søn Janus (1951; norsk oversettelse Min sønn Janus, 1951)  Brænd dine skibe (1952; norsk oversettelse Brenn dine skip, 1952)  Vi er så unge (1961; norsk oversettelse Vi er så unge, 1962) Les mer i Store norske leksikon Danmarks litteratur litteratur roman dansk bok Eksterne lenker Dansk Biografisk Leksikon: Karen Aabye Dansk Kvindebiografisk leksikon: Karen Aabye